മഹാരാഷ്ട്രയില് ലോക്കല് ട്രെയിനുകള് ഉടന് പുനഃസ്ഥാപിക്കുമെന്ന് ഉദ്ധവ് താക്കറെ മഹാരാഷ്ട്രയില് ലോക്കല് ട്രെയിനുകള് ഉടന് പുനഃസ്ഥാപിക്കുമെന്ന് ഉദ്ധവ് താക്കറെ.സംസ്ഥാനത്ത് ലോക്ക്ഡൗണുമായി ബന്ധപ്പെട്ട് കൂടുതല് ഇളവുകള് നല്കാന് സര്ക്കാര് ആലോചിക്കുന്നുണ്ടെങ്കിലും നിലവിലെ സാഹചര്യങ്ങള് ജാഗ്രതയോടെയാണ് നിരീക്ഷിക്കുന്നത്. ബ്രിഹാന് മുംബൈ ഇലക്ട്രിക്കല് സപ്ലൈ ആന്ഡ് ട്രാന്സ്പോര്ട്ട് സംഘടിപ്പിച്ച പരിപാടിയില് സംസാരിക്കുകയായിരുന്നു അദ്ദേഹം. അതേസമയം മഹാരാഷ്ട്രയിലെ മുംബൈ അടക്കമുള്ള 25 ജില്ലകളില് ലോക്ക്ഡൗണ് ഇളവ് പ്രഖ്യാപിച്ചിരുന്നു. ഇവിടെ പോസിറ്റിവിറ്റി നിരക്ക് സംസ്ഥാന ശരാശരിയേക്കാള് കുറവായതിന് പിന്നാലെയാണ് ഇളവുകള് പ്രഖ്യാപിച്ചത്. കടകള് രാത്രി 8 മണിവരെ പ്രവര്ത്തിക്കാം. ഹോട്ടലുകളിലും റെസ്റ്റോറന്റുകളിലും വൈകുന്നേരം 4 മണിവരെ 50 ശതമാനം ആളുകളെ പ്രവേശിപ്പിക്കാം. വ്യായാമ കേന്ദ്രങ്ങള്, സ്പാ, യോഗ സെന്ററുകള്, സലൂണുകള് എന്നിവ 50 ശതമാനം ആളുകളെ ഉള്പ്പെടുത്തി രാത്രി 8 മണിവരെ പ്രവര്ത്തിക്കാം.The post മഹാരാഷ്ട്രയില് ലോക്കല് ട്രെയിനുകള് ഉടന് പുനഃസ്ഥാപിക്കുമെന്ന് ഉദ്ധവ് താക്കറെ first appeared on MalayalamExpressOnline.